Lisaks projektile tehnilised lisatingimused ehitisele ja kommunikatsioonidele:

1. JAHUTUSRUUM- jahutamiseks peab olema paigaldatud jahutusseade mis töötaks 1 faasiga ning oleks võimeline antud ruumis võimalikult kiiresti jahutama kuni 500 kg suurulukite rümpasid +7 kraadini sisetemperatuuril, samas peab olema võimalik väikeuluki rümpasid jahutada +4 kraadini sisetemperatuuril. Näiteks sobiv agregaat: https://onnshop.onninen.ee/rivacold-kompres-kondensaator-rivacold-valis-2-c-2-5kw-r448-/p/CCD420 <https://onnshop.onninen.ee/rivacold-aurusti-rivacold-rsi1250-sein-lagi-18-1kw/p/CKZ610> Siseviimistluses kasutada sandwich paneele mis on mõeldud külmhoonetele ja soovitatavalt peidetud kinnitusega ehk kruvipead puuduvad nähtaval pinnal ja liitekohad on täidetud silikooniga. Uks mis peab olema vastav jahutuskambri energiasäästlikuks tööks võiks olla lahendatud nii, et on keskelt poolitatud ja hinged on paremal ja vasakul, sest lae alt peab ust keskosast läbima metallist siin mida mööda uluki rümpasid rippasendis läbi ruumide transporditakse.
2. ULUKITE ESMATÖÖTLEMISE RUUMI JA VASTUVÕTU EHK NAHASTAMISRUUMI- siseviimistlus seintel ja laes on projektis kirjeldatud OSB plaadi ja plekiga, aga kuna antud konstruktsiooni puhul võib keeruliseks osutuda hügieeniliste pindade tagamine oleks siin soovitatav kasutada õhukest sandwichi (alates 30mm paksus) ja soovitatavalt peidetud kinnitusega (näiteks: Kingspan pakub 50 mm peidetud kinnitusega paneele, aga tootjaid võib olla veelgi). Sõltuvalt hinnast võib pakkumistes kajastada mitmeid lahendusi, ka nähtava kinnitusega ja muid materjale, mis kannataksid pesemist survevee ning desinfitseerimisvahenditega ja oleksid vastupidavad suurele kliimamuutusele ning niiskusele ja veele. Läbivaks peab jääma ruumide seinte ning lagede ehitusel ja läbiviikudel see, et uluki veri ja pesuvesi ei pääseks kusagile pragudesse, seega silikooniga liitekohtade täitmine on siin möödapääsmatu. Ust vastuvõtu- ja töötlemise ruumi vahele pole vaja. Välisuks mis on lukustatav väljast poolt (võib olla riivi ja tabalukuga), seest poolt ainult riiv, võib olla ehitatud puitkarkassile ning väljast kaetud voodrilaudadega ja värviga, seest desinfitseeritav ja pestav, sealhulgas tuleb arvestada, et seda läbib ülevalt metallist siin, seega sobivaim lahendus on kaks hingedel ukselehte mis sulguvad keskele kokku, kahjurite so. Putukate ja näriliste ligipääs tagada tihenditega. Kuna projektis on seinte karkassi vahele soojustus märkimata, siis võiks selle soojustamise hinnapakkumises eraldi näidata.
3. WC JA TEHNORUUM- peavad olema kergesti puhastavad. Vee trass peaks sisenema WC –sse ja see peab olema võimalikult soojapidav ning varustatud elektriradiaatoriga, vältimaks jäätumist. WC-sse tuleb paigaldada sundventilatsioon, mille ventilatsioonitoru tuleb viia väliskeskkonda läbi pööningu. Veesõlme ja radiaatori paigutuseks võib WC pinda suurendada tehnoruumi arvelt. Seinad tuleb ehitada 100 mm läbimõõduga metall- või puit karkassile, et oleks võimalik seintesse peita elektrikaableid, kusjuures wc ja tehnoruumi sees võib seintel kasutada OSB plaati ja niiskuskindlat värvi, aga välimised pinnad peavad olema veekindlad ja hästi puhastatavad N: õhuke sandwich paneel.
4. PÕRANDAD- tuleb tagada libisemiskindlus, lihtne puhastatavus ja betooni maksimaalne kaitse näiteks: betoonivärviga, epoga, keraamiliste plaatidega või muu vastupidava kattega mis kannataks suurt kliimamuutust ja niiskust ning vett. Äravoolutrapid peavad olema haisulukkudega külmumiskindlad (ilmselt kuivtrapid) ja paigutatud selliselt, et kõigist ruumidest saaks pesuvesi ära joosta, see on saavutav minimaalselt 2 kuni 5 trapiga, sõltuvalt sellest kuidas lahendatakse põrandakalded ja uksed (lävepakuga või ilma). Põranda ja seina kokkupuute kohtades on soovitatv nõgusus, et veri ja must vesi oleksid sealt kergesti eemaldatavad. Seda saab lahendada betoonpõranda valamisel äärtesse nõgususe tekitamisega, mis on tehniliselt keerukam kui nõgusa liistu paigaldus, aga siinkohal hinnatakse selle lahenduse pikaajalist kestvust, mida ei saa tagada õhukese segukihi kandmisega seinale. Ilmselt oleks siin võimalus ka tugeva plastikust või metallist liistu kasutamine, aga sel juhul peavad kõik ühenduskohad olema veekindlalt tihendatud silikooniga.
5. VESI- 145 mm diameetriga metallist toruga ja 9 m sügav puurkaev asub hoonest umbes 30 m kaugusel. Sinna tuleb paigaldada 2 või 3 tollise läbimõõduga süvavee pump 8 m sügavusele maapinnast ja 25 kuni 32 mm veetrass (PEM toru või selle analoog) messingist adapteriga. Veetoru ja adapter peavad jääma maapinnast vähemalt 1,2 m sügavusele kogu trassi pikkuses. Soe vesi valamutesse tagatakse kiirkuumaveekraanidega ehk elektritoitel kütteelementidega võimsusega u. 3 KW varustatud kiirsegistitega (segisti tootja nimed palun pakkumises kajastada eraldi).
6. KANALISATSIOON- Projektis on näidatud imbvälja ja biopuhasti asukoht. Hetkel puudub kinnistul reovee käitlemine, seega tuleb välja ehitada kogu süsteem alates kanalisatsioonitorustikust hoones ja väljas kuni imbväljani. Biopuhasti peab suutma nädalas 1-2 korral teenindada 15-30 inimest ja on soovitatavalt elektrivaba lahendusega (N: Biorock või Monoblock).
7. VENTILATSIOON- Projektis on kirjeldatud ventilatsioon läbi akende, aga see peab olema tolmu ja kahjurikindel, mistõttu on otstarbekas paigaldada freshklapid, mis on varustatud tolmutihendite ja terasvõrkudega. Võib lahendada ka läbi akende, aga sel juhu tuleb pakkumises näidata kuidas tagatakse tolmu ja kahjurite sissepääs. WC ventilatsioon on punktis 3 kirjeldatud ja on ainuke sundventilatsioon hoones.
8. VÄLISILME, SOOJUSTUS, TUULETÕKE JA VIHMAVESI- voodrilaua laiusele ja profiilile pole tingimusi, aga see peab olema värvitud kvaliteetse lateks või õlivärviga (N: Villa Akva), samuti tuulekastid ja piirdeliistud. Soojustus on kajastatud osaliselt projektis ja antud tingimuste punktis 3, aga sõltuvalt karkassi lahendusest palun pakkumises eraldi välja tuua puitkarkassist seinte vahelise soojustuse materjali paksuse mis sõltub karkassi lahendusest (10-15 cm) ja hinna ning lae peale paigaldatava puistevilla liigi (klaasvill, kivivill vms.), paigaldusmeetodi (kahuriga või käsitsi puistatud, millest sõltub tihedus ja hilisem vajumine), puistevilla kihi paksuse. Tuuletõkkeks seintes võib erinevalt projektis näidatust kasutada ka tuuletõkkekangast, mis peaks olema tuulekindlalt ühendatud katuse hingava-tuuletõkke aluskattega. Vihmaveesüsteemi võib pakkumises eraldi kajastada. 3 x 5,9m välisukse kohale jääva varjualuse põrand on lahendatud väljapoole kaldega betoonpõrandaga ja viimistletud ilmastikukindlalt.
9. ULUKITE TRANSPORTIMISE SIIN- selleks, et antud hoones oleks võimalik nõuetekohaselt käidelda uluki rümpasid peab varikatuse all välisuksest 2 m kauguselt alguse saama metallist siin (soovitatavalt happekindel roostevaba), mis jookseb läbi ruumide lae alt ja keerab laugelt 90 kraadi paremale jahutusruumi, kus see on kogu ruumi ulatuses ehk kokku on seda ligikaudu 16-17 m. Siin peab läbima kõiki uksi ülevalt keskelt, olema kinnitatud lakke selliselt, et see kannataks üheaegselt 1m vahedega kuni 5 põdra rippumist ja ei deformeeruks ega puruneks selle pikaajalise koormuse all (kokku 1250 kg). Siin peab olema sellise profiiliga, et selle külge saaks kinnitada laagritel, rullikutel vms jooksvaid uluki rümba riputamise kandureid, mis peavad olema eemaldatavad siini ükskõik millisest punktist või selle algusest või lõpust, kokku peab olema kandureid 5 tk ja igaüks neist peab kannatama koormust vähemalt 250 kg. Varikatuse all kust siin alguse saab peab olema uluki siinini tõstmise võimalus, mida saab lahendada kas elektrilise- või käsivintsiga. Siini kurvi koht jahutusruumi sisenemisel peab olema lahendatud nii, et uluki jalgupidi rippuvat rümpa saaks jahutusruumi ja sealt välja lükata tõrgeteta.